Diari Oficial de la Generalitat Valenciana


Sumari del DOGV 3469, del 08-04-1999 (1999/2700)

Informació pública del Programa d'Actuació Integrada de la Unitat d'Execució 1, del Sòl Urbanitzable Detallat 2 del Pla General d'Ordenació Urbana d'Almassora.
---------------------------------------------------------------------------------------------------------------------------------------------------------------

### Dades del document

Número de DOGV
:   3469

Data del DOGV
:   08-04-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/2700


Organisme emissor
:   Gres Bou, SL

Tipus de document
:   Anunci

Informació pública del Programa d'Actuació Integrada de la Unitat d'Execució 1, del Sòl Urbanitzable Detallat 2 del Pla General d'Ordenació Urbana d'Almassora. [1999/Q2700]
  
La mercantil Gres Bou, SL, ha elaborat, a l'empara del que s'estableix en l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, la documentació que consisteix en Programa d'Actuació Integrada, que inclou avantprojecte d'urbanització, i en aplicació del que s'estableix en l'esmentat article es fa constar que l'objecte d'aquest és la programació de l'àmbit de la unitat d'execució 1 del sòl urbanitzable detallat 2 del Pla General d'Ordenació Urbana d'Almassora.
  
La notaria en què estan protocol·litzats els documents és la del senyor Fernando Pascual de Miguel, situada a la plaça de Pedro Cornel, 6, d'Almassora (Castelló).
  
L'exemplar dipositat davant l'Ajuntament d'Almassora va ser presentat en data 8 de març de 1999, registre d'entrada número 1.600
  
En aplicació del que estableix l'article 48.1.c, en relació amb l'article 48.3, ambdós de la llei indicada, escau sotmetre el programa esmentat, amb la documentació annexa, a informació pública pel termini de 20 dies hàbils, comptadors des de l'endemà de la publicació d'aquest anunci en el Diari Oficial de la Generalitat Valenciana.
  
Durant aquest termini qualsevol persona podrà comparéixer a l'expressada notaria, en dia hàbil, per a obtenir una còpia de l'acta de protocol·lització dels documents indicats o sol·licitar-ne l'exhibició.
  
Així mateix es fa constar la possibilitat de consultar a l'Ajuntament d'Almassora la documentació esmentada i aquelles actuacions derivades de la documentació dipositada, així com formular-hi qualsevol al·legació que convinga segons dret, i presentar-hi alternatives tècniques.
  
Si durant l'exposició al públic d'aquesta iniciativa del Programa d'Actuació Integrada de l'esmentat àmbit, algú haguera iniciat una segona exposició al públic, d'una altra en competència amb aquella, escaurà la pròrroga de terminis regulada en l'article 46.4 de la Llei Reguladora de l'Activitat Urbanística.
  
Així mateix, mitjançant aquest anunci, segons el que estableixen els articles 48 i 46 de la Llei 6/1994 esmentada, es fa saber als interessats que el termini de cinc dies hàbils per a presentar les proposicions juridicoeconòmiques, comença l'endemà de la finalització del termini de 20 dies indicat anteriorment.
  
Una vegada finalitzat aquest segon termini, el següent dia hàbil, excepte si és dissabte, en aquest cas caldrà entendre el dia hàbil immediat posterior, tindrà lloc l'acte d'obertura de pliques.